The World Bank ja IFC avaldasid  155 riiki katva raporti    (PDF), täpsemalt loe siit lehelt. Uuring hõlmab äri tegemise lihtsust eri riikides: äri alustamist, töötajate töölevõtmist ja vallandamist, lepingute kehtivust, finantseerimise saamist, äri sulgemist ja paljusid muid näitajaid. Hurraa - Eesti sai auväärse 16. koha Soome, Rootsi ja Leedu järel ning Šveitsi ees.    Eestis on lihtne näiteks lao ehitamine, erinevalt Horvaatiast või Egiptusest. Meil on odav kinnisvara registrisse kanda, mitte nagu Süürias kus riigile läheb 30% ehitise väärtusest. Eesti firma kulutab maksuametile 11 makse tegemiseks aastas vaid 104 tundi, samas kui Ukrainas on vaja teha 84 makset, kulutades selleks 2185 tundi. Kiita saab meie 26% tulumaksureform. Eksportimiseks peab meil saama dokumentidele vaid 2 allkirja, samas kui  Iraagis tuleb üles leida 70, Azerbaidžaanis ja Kongodes üle 40 ametniku. Bulgaariale soovitatakse malli võtta Eesti lepinguõigusest.